pythainlp/thai-wiki-dataset-v4 huggingface dataset:
ปฏิบัติการโบเดินพลัทเทอ

ปฏิบัติการโบเดินพลัทเทอ  เปิดฉากเมื่อวันที่ 1 มกราคม ค.ศ. 1945 เป็นความพยายามของลุฟท์วัฟเฟอเพื่อทำลายกองทัพอากาศฝ่ายสัมพันธมิตรในประเทศแผ่นดินต่ำในช่วงสงครามโลกครั้งที่สอง เป้าหมายของโบเดินพลัทเทอคือการได้รับอำนาจเหนือน่านฟ้าในช่วงระยะหยุดนิ่งของยุทธการตอกลิ่ม เพื่อให้กองทัพบกเยอรมันและวัฟเฟิน-เอ็สเอ็สสามารถดำเนินการรุกต่อไปได้ ปฏิบัติการนี้ได้ถูกวางแผนเอาไว้จากวันที่ 16 ธันวาคม ค.ศ. 1944 แต่มีความล่าช้าเรื่อย ๆ มา เนื่องจากสภาพอากาศที่เลวร้ายไปจนถึงวันขึ้นปีใหม่ วันแรกที่เกิดขึ้นเป็นช่วงเวลาที่เหมาะสม
ความลับสำหรับปฏิบัติการนั้นมีความแน่นหนาจนกองทัพบกและกองทัพเรือทั้งหมดของเยอรมันไม่ได้รับแจ้งจากปฏิบัติการและบางหน่วยต่างได้บาดเจ็บและล้มตายจากการยิงพวกเดียวกันเอง สัญญาณข่าวกรองของบริติช (อัลตรา)ได้บันทึกความเคลื่อนไหวและการเตรียมความพร้อมของกองทัพอากาศเยอรมันในภูมิภาค แต่ไม่รับรู้เลยว่าปฏิบัติการครั้งนี้จะมาอย่างฉุกละหุก
ปฏิบัติการครั้งนี้ได้ประสบความสำเร็จอย่างน่าประหลาดใจและประสบความสำเร็จทางกลยุทธ์ แต่ท้ายที่สุดแล้วก็ต้องล้มเหลว เครื่องบินรบฝ่ายสัมพันธมิตรหลายลำถูกทำลายบนพื้นดินแต่แทนที่ภายในหนึ่งสัปดาห์ นักบินฝ่ายสัมพันธมิตรที่บาดเจ็บล้มตายมีน้อยมาก เนื่องจากความสูญเสียของฝ่ายสัมพันธมิตรส่วนใหญ่เป็นเครื่องบินรบที่จอดบนพื้นดิน อย่างไรก็ตาม เยอรมันสูญเสียนักบินไปหลายคนที่ไม่สามารถหามาทดแทนได้อย่างทันที
การวิเคราะห์หลังการรบแสดงให้เห็นถึงมีเพียง 11 ลำของเครื่องบินรบ 34 กรุพเพิน (กลุ่ม) ของลุฟท์วัฟเฟอทำการโจมตีได้อย่างตรงเวลาและด้วยความประหลาด ปฏิบัติการครั้งนี้ได้ล้มเหลวในการบรรลุถึงอำนาจเหนือน่านฟ้า แม้จะชั่วคราว, ในขณะที่กองทัพบกเยอรมันยังคงไร้การป้องกันจากการโจมตีทางอากาศของฝ่ายสัมพันธมิตร "โบเดินพลัทเทอ" เป็นปฏิบัติการทางยุทธศาสตร์ขนาดใหญ่ที่ถูกคิดค้นขึ้นโดยลุฟท์วัฟเฟอในช่วงสงคราม
ปฏิบัติการนอร์ทวินท์

ปฏิบัติการนอร์ทวินท์  เป็นการรุกที่สำคัญครั้งสุดท้ายของเยอรมันในสงครามโลกครั้งที่สองบนแนวรบด้านตะวันตก มันได้เริ่มต้นเมื่อวันที่ 31 ธันวาคม ค.ศ. 1944 ในไรน์ลันท์-ฟัลทซ์, อาลซัส และลอแรนในทางตะวันตกเฉียงใต้ของเยอรมนีและทางตะวันออกเฉียงเหนือของฝรั่งเศส และได้สิ้นสุดลงเมื่อวันที่ 25 มกราคม ค.ศ. 1945
พยม พรหมเพชร

พยม พรหมเพชร (เกิด 5 กุมภาพันธ์ พ.ศ. 2495) อดีตสมาชิกสภาผู้แทนราษฎรจังหวัดสงขลา สังกัดพรรคพลังประชารัฐ อดีตสมาชิกพรรคพรรครวมไทยสร้างชาติ และอดีตสมาชิกสภาจังหวัดสงขลา
ประวัติ.
พยม เกิดเมื่อวันที่ 5 กุมภาพันธ์ พ.ศ. 2495 เป็นบุตรนายพ่วง นางเคียง พรหมเพชร ด้านครอบครัวสมรสกับนางถนอมพร พรหมเพชร มีบุตร-ธิดา 2 คน สำเร็จการศึกษาระดับปริญญาตรี การศึกษาบัณฑิต จากมหาวิทยาลัยศรีนครินทรวิโรฒ
งานการเมือง.
พยม เคยดำรงตำแหน่งสมาชิกสภาจังหวัดสงขลา ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคพลังประชารัฐ โดยสามารถเอาชนะวิรัตน์ กัลยาศิริ อดีต สส. 4 สมัย จากพรรคประชาธิปัตย์ ไปได้
สมาชิกสภาผู้แทนราษฎร.
พยม พรหมเพชร ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
ฟร็องซัว โฌแซ็ฟ เลอแฟฟวร์

ฟร็องซัว โฌแซ็ฟ เลอแฟฟวร์  เป็นผู้บัญชาการทหารในช่วงการปฏิวัติฝรั่งเศส และต่อมาได้เป็นจอมพลแห่งจักรวรรดิฝรั่งเศสโดยการแต่งตั้งจากนโปเลียน และได้เป็นดยุกแห่งดันท์ซิช
ประวัติ.
เลอแฟฟวร์เกิดในเมืองชนบทรูฟักในแคว้นอาลซัส มีบิดาเป็นทหารม้าฮุซาร์ เขาเข้ารับราชการทหารในกองทัพหลวงฝรั่งเศสขณะมีอายุ 17 ปี ต่อมาในค.ศ. 1789 เขาในยศสิบเอกได้เข้าร่วมในการปฏิวัติฝรั่งเศส, ใน ค.ศ. 1793 ได้รับการเลื่อนยศเป็นพลจัตวา, ในค.ศ. 1794 เขาเข้าร่วมยุทธการที่เฟลอรุส , ในค.ศ. 1797 ได้ขึ้นบัญชาการกองทัพซ็องเบรเมิซ , ในค.ศ. 1799 ได้บัญชาการกองหน้าของกองทัพดานูบในบัญชาของนายพลฌ็อง-บาติสต์ ฌูร์ด็อง ปลายปีเดียวกันเขาได้บัญชาการกองทหารในกรุงปารีสและเข้าร่วมแผนรัฐประหารของนายพลนโปเลียน ภายหลังการรัฐประหาร นโปเลียนตั้งเขาเป็นวุฒิสมาชิก
ใน ค.ศ. 1804 เมื่อนโปเลียนสถาปนาตนเป็นจักรพรรดิฝรั่งเศส นโปเลียนได้อวยยศเลอแฟฟวร์เป็นจอมพลแห่งจักรวรรดิ ต่อมาในค.ศ. 1805 จอมพลเลอแฟฟวร์ได้บัญชาการปฏิบัติการในเยอรมนี, ค.ศ. 1806 เขาเข้าร่วมในยุทธการที่เยนา–เอาเออร์ชเต็ท และได้เป็นผู้บัญชาการกรมทหารมหาดเล็กรักษาพระองค์, ในค.ศ. 1807 เขาได้บัญชาการกองพล 10 และได้รับชัยชนะในยุทธการที่ดันท์ซิช และได้รับการปูนบำเหน็จเป็นดยุกแห่งดันท์ซิช 
จอมพลเลอแฟฟวร์รับใช้นโปเลียนไปจนกระทั่งนโปเลียนพ่ายแพ้อย่างหมดท่าในสงครามสหสัมพันธมิตรครั้งที่หกในค.ศ. 1814 หลังจากนั้นเขาลงมติในวุฒิสภาเพื่อสนับสนุนการฟื้นฟูราชวงศ์บูร์บง และได้รับแต่งตั้งเป็นขุนนางฝรั่งเศสโดยพระเจ้าหลุยส์ที่ 18 อย่างไรก็ตาม เมื่อนโปเลียนหลบหนีจากเกาะเอลบาใน ค.ศ. 1815 เขาหันไปสมคบอดีตเจ้านายเก่าอีกครั้งในช่วงสมัยร้อยวัน ซึ่งจบลงด้วยความพ่ายแพ้ของนโปเลียน เลอแฟฟวร์ถูกถอดยศขุนนางแต่ไม่ได้ถูกถอดยศจอมพล ต่อมาในค.ศ. 1819 พระเจ้าหลุยส์ที่ 18 พระราชทานคืนยศขุนนางแก่เขา จอมพลเลอแฟฟวร์ถึงแก่อสัญกรรมในค.ศ. 1820 ในกรุงปารีส
ภรภัทร ศรีขจรเดชา

ภรภัทร ศรีขจรเดชา เกิดวันที่ 25 มกราคม พ.ศ.2538 ชื่อเล่น ตรี เป็นนักแสดงชาวไทย สังกัด เดอะ วัน เอ็นเตอร์ไพรส์ เป็นที่รู้จักบทบาท ทยา ในละคร เธอคือพรหมลิขิต และบทบาท รวิศ ในละคร ภาตุฆาต 
ประวัติ.
ตรี เกิดเมื่อวันที่ 25 มกราคม พ.ศ. 2538 เป็นบุตรคนเดียวของครอบครัว จบการศึกษาระดับมัธยมศึกษาจากโรงเรียนกรุงเทพคริสเตียนวิทยาลัยรุ่น160 ปริญญาตรีคณะนิเทศศาสตร์ มหาวิทยาลัยรังสิต ตรีเข้าสู่วงการบันเทิงจากการเป็นนิวเจนช่องวัน 31 และเรียนการแสดงเวลา 1- 2 ปี ก่อนที่จะมีผลงานการแสดงละครหลังข่าวเรื่องแรกคือ เธอคือพรหมลิขิต ในปี พ.ศ. 2560 
ในปี พ.ศ. 2562 ตรีได้รับโอกาสให้ร่วมงานในละครฟอร์มยักษ์เรื่อง ภาตุฆาต ในบท เรืออากาศโทรวิศ อรรถมาศ ตั้งแต่บัดนั้น ตรีได้รับบทบาทเป็นพระเอกเต็มตัวในผลงานหลายเรื่องเช่น เลดี้บานฉ่ำ , พนมนาคา ,สงครามสมรส และฆาตกรรมจำไม่ได้ The Tipsy Mystey
เจมส์ กันน์

เจมส์ ฟรานซิส กันน์ จูเนียร์  เกิดเมื่อวันที่ 5 สิงหาคม ค.ศ. 1966 เป็นผู้ผลิตภาพยนตร์ชาวอเมริกัน เขาเริ่มอาชีพของเขาในฐานะนักเขียนบทภาพยนตร์ในช่วงกลางทศวรรษที่ 1990 เขามีส่วนร่วมเขียนบทภาพยนตร์เรื่อง "โทรมีโอ แอนด์ จูเลียต" (1996), "เดอะ สเปเชียลส์" (2000), "สกูบี้-ดู" (2002) และภาคต่อ "" (2004) และในปี 2004 อีกเรื่อง "รุ่งอรุณแห่งความตาย" กันน์ก็เริ่มทำงานในฐานะผู้กำกับ เริ่มต้นด้วยภาพยนตร์สยองขวัญ-คอมเมดี้เรื่อง "สลิทเธอร์ เลื้อย..ดุ" (2006) จากนั้นเขาก็เขียนบทและกำกับเว็บซีรีส์เรื่อง "เจมส์ กันน์ พีจีพร" (2008–09) ภาพยนตร์ซุปเปอร์ฮีโร่เรื่อง "ฮีโร่พันธุ์รั่วมหากาฬ" (2010) และจักรวาลภาพยนตร์มาร์เวลเรื่อง "รวมพันธุ์นักสู้พิทักษ์จักรวาล" (2014) และภาคต่อ "รวมพันธุ์นักสู้พิทักษ์จักรวาล 2" (2017) 
ในปี ค.ศ. 2022 วอร์เนอร์บราเธอส์ดิสคัฟเวอรี ได้ว่าจ้างกันน์ให้เป็นประธานร่วมของดีซี สตูดิโอส์ร่วมกับปีเตอร์ ซาฟราน
ภายใต้ดีซี สตูดิโอส์ กันน์จะร่วมอำนวยการสร้างและบริหารภาพยนตร์และซีรีส์ทางโทรทัศน์ทุกเรื่องภายใต้แฟรนไชส์จักรวาลดีซี (DCU) ร่วมกับซาฟราน ซึ่งจะทำการรีบูตจักรวาลขยายดีซี (DCEU) เขาเป็นผู้เขียนบทและผู้กำกับภาพยนตร์เรื่อง "ซูเปอร์แมน" (2025) ที่จะออกฉายเร็วๆ นี้
ผลตอบรับ.
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 7 เรื่องของ เจมส์ กันน์
 0–59% คำวิจารณ์ที่นักวิจารณ์ไม่ชอบ 60–100% คำวิจารณ์ที่นักวิจารณ์ชอบ<br> 
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก<br> 
$ ดอลลาร์สหรัฐ<br>
อรุณ สวัสดี

ร้อยตำรวจเอก อรุณ สวัสดี (18 กุมภาพันธ์ พ.ศ. 2505 – 29 มิถุนายน พ.ศ. 2566) อดีตสมาชิกสภาผู้แทนราษฎรจังหวัดสงขลา สังกัดพรรคพลังประชารัฐ
ประวัติ.
อรุณ เกิดเมื่อวันที่ 18 กุมภาพันธ์ พ.ศ. 2505 เป็นบุตรของนายดวน นางเจียม สวัสดี ด้านครอบครัวสมรสกับนางลดารัตน์ สวัสดี มีบุตร 4 คน สำเร็จการศึกษาระดับปริญญาตรี บริหารธุรกิจบัณฑิต สาขาการบัญชี จากมหาวิทยาลัยรามคำแหง 
อรุณ เสียชีวิตด้วยโรคมะเร็งปอด เมื่อวันที่ 29 มิถุนายน พ.ศ. 2566 สิริอายุ 61 ปี
การทำงาน.
อรุณ เคยเป็นตำรวจตระเวนชายแดน 6 ปี ก่อนที่จะลาออกจากราชการ หันไปทำธุรกิจตลาดค้าขายอยู่ที่กรุงเทพฯ ก่อนที่จะตัดสินใจกลับอยู่บ้านเกิดด้วยการดำรงอาชีพเกษตรกรรมในท้ายที่สุด
งานการเมือง.
อรุณ ได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคพลังประชารัฐ เอาชนะชัยวุฒิ ผ่องแผ้ว จากพรรคประชาธิปัตย์ ไปได้ และได้รับเลือกตั้งเพียงสมัยเดียว
สมาชิกสภาผู้แทนราษฎร.
ร้อยตำรวจเอก อรุณ สวัสดี ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ
เดชอิศม์ ขาวทอง

เดชอิศม์ ขาวทอง (เกิด 10 เมษายน พ.ศ. 2507) ชื่อเล่น ชาย เป็นนักการเมืองชาวไทย อดีตรัฐมนตรีช่วยว่าการกระทรวงมหาดไทย ในรัฐบาลแพทองธาร ชินวัตร เป็นเลขาธิการพรรคประชาธิปัตย์ และสมาชิกสภาผู้แทนราษฎรจังหวัดสงขลา อดีตรัฐมนตรีช่วยว่าการกระทรวงสาธารณสุข ในรัฐบาลแพทองธาร ชินวัตร อดีตรองหัวหน้าพรรคประชาธิปัตย์ ดูแลพื้นที่ภาคใต้ และอดีตนายกองค์การบริหารส่วนจังหวัดสงขลา
ประวัติ.
เดชอิศม์ เกิดวันที่ 10 เมษายน พ.ศ. 2507 ที่ตำบลกำแพงเพชร อำเภอรัตภูมิ จังหวัดสงขลา เป็นบุตรนายเฟือน นางแก้ว ขาวทอง ด้านครอบครัว สมรสกับนางจาราณกุมารี กุมแก้ว และมีบุตรนอกสมรส กับนางสาวสุภาพร กำเนิดผล รวมมีบุตร-ธิดา 6 คน 1 ในนั้นคือ ศักดิ์สิทธิ์ ขาวทอง สส.สงขลา เขต 9
สำเร็จการศึกษาระดับปริญญาตรี ศิลปศาสตรบัณฑิต สาขารัฐศาสตร์ จากมหาวิทยาลัยรามคำแหง และระดับปริญญาโท รัฐประศาสนศาสตรมหาบัณฑิต จากสถาบันบัณฑิตพัฒนบริหารศาสตร์ 
งานการเมือง.
เดชอิศม์ เคยดำรงตำแหน่งทางการเมืองท้องถิ่น เช่นสมาชิกสภาจังหวัดสงขลา เขตอำเภอรัตภูมิ และนายกองค์การบริหารส่วนจังหวัดสงขลา เคยลงสมัครรับเลือกตั้งเป็นสมาชิกสภาผู้แทนราษฎรในสังกัดพรรคไทยรักไทย เมื่อปี พ.ศ. 2548 แต่ไม่ได้รับการเลือกตั้ง และย้ายมาสังกัดพรรคประชาธิปัตย์ ในปี พ.ศ. 2550 ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกเมื่อ พ.ศ. 2562 สังกัดพรรคประชาธิปัตย์ 
ในปี 2564 เขาได้รับการแต่งตั้งให้เป็นรองหัวหน้าพรรคประชาธิปัตย์แทน นิพิฏฐ์ อินทรสมบัติ
ในปี 2566 เขาได้รับการเลือกตั้งเป็นสมาชิกสภาผู้แทนราษฎรจังหวัดสงขลา สังกัดพรรคประชาธิปัตย์ ภายหลังการเลือกตั้งเขามีบทบาทในการพยายามนำพรรคประชาธิปัตย์เข้าร่วมรัฐบาลกับพรรคเพื่อไทย โดยการพบปะหารือกับทักษิณ ชินวัตร ในต่างประเทศ ต่อมาในการพิจารณาให้ความเห็นชอบบุคคลซึ่งสมควรได้รับแต่งตั้งเป็นนายกรัฐมนตรี ครั้งที่ 3 พรรคประชาธิปัตย์ได้มีมติให้สมาชิกสภาผู้แทนราษฎรของพรรค งดออกเสียงให้กับเศรษฐา ทวีสิน แต่ท้ายที่สุดเขากับสมาชิกในกลุ่มได้ลงมติสวนทางกับมติพรรคประชาธิปัตย์ โดยลงมติเห็นชอบให้เศรษฐาเป็นนายกรัฐมนตรี
สมาชิกสภาผู้แทนราษฎร.
เดชอิศม์ ขาวทอง ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
ณัฏฐ์ชนน ศรีก่อเกื้อ

ณัฏฐ์ชนน ศรีก่อเกื้อ (เกิด 29 มกราคม พ.ศ. 2518) ชื่อเล่น หนุ่ย ปัจจุบันดำรงตำแหน่งสมาชิกสภาผู้แทนราษฎรจังหวัดสงขลา 2 สมัย และโฆษกพรรคภูมิใจไทย อดีตสมาชิกสภาองค์การบริหารส่วนจังหวัดสงขลา
ประวัติ.
ณัฏฐ์ชนน เกิดเมื่อวันที่ 29 มกราคม พ.ศ. 2518 เป็นบุตรนายอำนวย นางอรุณ ศรีก่อเกื้อ สมรสกับนางสาวณัฐกานต์ คชาทอง มีบุตร 1 คน
สำเร็จการศึกษาระดับปริญญาตรี ศิลปศาสตรบัณฑิต สาขารัฐศาสตร์ และระดับปริญญาโท ศิลปศาสตรมหาบัณฑิต สาขาเดียวกัน จากมหาวิทยาลัยรามคำแหง
งานการเมือง.
ณัฏฐ์ชนน เคยดำรงตำแหน่งเป็นสมาชิกสภาองค์การบริหารส่วนจังหวัดสงขลา เขตอำเภอจะนะ ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคภูมิใจไทย โดยเอาชนะศิริโชค โสภา จากพรรคประชาธิปัตย์ ไปได้ และได้รับเลือกติดต่อกัน รวม 2 สมัย
สมาชิกสภาผู้แทนราษฎร.
ณัฏฐ์ชนน ศรีก่อเกื้อ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
พีเอฟยู บลูแคตส์

พีเอฟยู บลูแคตส์  เป็นทีมวอลเลย์บอลหญิงที่ตั้งอยู่ในเมืองคาโฮกุ จังหวัดอิชิกาวะ ประเทศญี่ปุ่น โดยเข้าแข่งขันในวี.ลีก ดิวิชัน 1 ซึ่งได้รับการเลื่อนชั้นเป็นครั้งแรกสำหรับฤดูกาล 2018–2019 สโมสรนี้ได้รับการก่อตั้งขึ้นในปี ค.ศ. 1980 โดยมีเจ้าของทีมคือพีเอฟยู ลิมิเต็ด
สตอร์มแอเรีย 51 เดย์แคนต์สต็อปออลออฟอัส

สตอร์มแอเรีย 51 เดย์แคนต์สต็อปออลออฟอัส  เป็นเฟซบุ๊ก ประกาศจัดขึ้นวันที่ 50 กันยายน 2019 ที่แอเรีย 51 ซึ่งเป็นศูนย์ทดสอบและฝึกอบรมเนวาดาของกองทัพอากาศสหรัฐ คราบน
กิจกรรมมีวัตถุประสงค์เพื่อจู่โจมและค้นหาสิ่งมีชีวิตนอกโลก งานกิจกรรมสร้างโดย แมตตี รอเบิตส์ ซึ่งเขายืนยันว่ามันเป็นเพียงเรื่องตลก และปฏิเสธความรับผิดชอบกรณีบาดเจ็บล้มตายหากผู้คนพยายามจะจู่โจมฐานทัพ รอเบิตส์สร้างงานกิจกรรมเมื่อวันที่ 27 มิถุนายน 2019 ผู้คนมากกว่า 2 ล้านคนตอบ "เข้าร่วม" และ 1.5 ล้านคนตอบ "สนใจเข้าร่วม" ใใบไม้ิจกรรม ซึ่งต่อมางานกิจกรรมนี้ได้โด่งดังไปอย่างแพร่หลาย และทำให้งานกิจกรรมนี้กลายเป็นมีมในโลกอินเทอร์เน็ต
ลอรา แม็กแอนดรูว์ส โฆษกกองทัพอากาศกล่าวว่า เจ้าหน้าที่ของรัฐได้รับทราบเกี่ยวกับเหตุการณ์ดังกล่าว และมีมาตรการกีดกันผู้คนจากการพยายามทำลายทรัพย์สินของกองทัพ ผู้บังคับใช้กฎหมายรัฐเนวาดา ยังเตือนผู้เข้าร่วมที่อาจเกิดขึ้นในกรณีที่มีการบุกรุก แม้ว่าจะเป็นเรื่องตลก แต่ก็มีผลกระทบต่อธุรกิจทั้งในท้องถิ่นรัฐเนวาดาและทั่วสหรัฐอเมริกา ซึ่งกำลังสร้างการเตรียมการสำหรับคนที่จะไป นอกจากนี้ผู้คนเริ่มรวมตัวกันในเมืองใกล้เคียงเช่นราเชล รัฐเนวาดา
ในเทศมณฑลลินคอล์น รัฐเนวาดา ยังมีสองเทศกาลดนตรีที่เตรียมจัดงาน: เอเลียนสต็อกอินราเชล และสตอร์มแอเรีย 51 เบสแคมป์ในฮิโก รัฐเนวาดา อย่างไรก็ตาม รัฐบาลท้องถิ่นและตำรวจกลัวว่าแม้จะจัดกิจกรรมอย่างถูกกฎหมาย แต่อาจเป็นปัญหาหากมีคนจำนวนมากเกินไป งานเอเลียนสต็อกยกเลิกโดยรอเบิตส์ เนื่องจากการวางแผนที่ไม่ดีและวางแผนว่าจะย้ายไปที่ลาสเวกัส
ไอโอเอส 13

ไอโอเอส 13 เป็นรุ่นสำคัญรุ่นที่สิบสามของระบบปฏิบัติการไอโอเอส ซึ่งพัฒนาโดยแอปเปิล มีการประกาศอย่างเป็นทางการเมื่อวันที่ 3 มิถุนายน 2562 ในงานงานสัมมนาแอปเปิลเวิลด์วายด์เดเวล็อพเพอส์ และเปิดตัวอย่างเป็นทางการเมื่อวันที่ 19 กันยายน 2562
การเปลี่ยนแปลงที่เกิดขึ้น เช่น ความเป็นส่วนตัวในการเปิดหรือปิดบริการตำแหน่งที่อยู่ ระบบการแสดงภาพบนหน้าจอในโหมดกลางคืน หรือ ดาร์คโหมด (Dark mode) ในแอปพลิเคชันทั้งของแอปเปิลเองและแอปอื่น ๆ บางส่วน การแสดงผลแถบเพิ่มลดเสียงที่เปลี่ยนไปแสดงทางด้านซ้ายมือของหน้าจอ แทนที่ตรงกลางจอ. การพัฒนาซีรีให้สามารถพูดด้วยน้ำเสียงที่เป็นธรรมชาติขึ้น และมีพัฒนาระบบมากขึ้น
ในส่วนของไอโอเอส 13 ที่จะอัปเดทในไอแพด ได้เปลี่ยนชื่อใหม่เป็นไอแพดโอเอส เป็นนัยถึงการแยกระบบปฏิบัติการที่จะแตกต่างไปจากไอโอเอสซึ่งใช้สำหรับในไอโฟนและไอพ็อดทัช
จอน วอตส์

จอน วอตส์  เกิดเมื่อวันที่ 28 มิถุนายน ค.ศ. 1981 เป็นผู้กำกับภาพยนตร์ ผู้อำนวยการสร้าง และนักเขียนบทชาวอเมริกัน เขาเป็นที่รู้จักจากการกำกับและเขียนบทภาพยนตร์ซูเปอร์ฮีโรจักรวาลภาพยนตร์มาร์เวลเรื่อง ' (2017) และภาคต่อ "สไปเดอร์-แมน: ฟาร์ ฟรอม โฮม" (2019) กับ ' (2021) เขายังทำหน้าที่เป็นผู้กำกับและร่วมเขียนบทภาพยนตร์สยองขวัญเรื่อง "ตัวตลก... มหาโหด" (2014) และภาพยนตร์ระทึกขวัญ "ล่าไม่เลี้ยง" (2015) และเขายังกำกับซีรีส์ทางโทรทัศน์ล้อเลียนข่าวอย่างเรื่อง "ออนเนี่ยน นิวส์ เน็ตเวิร์ค" (2011)
ผลตอบรับ.
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 5 เรื่องของ จอน วอตส์
 0–59% คำวิจารณ์ที่นักวิจารณ์ไม่ชอบ 60–100%% คำวิจารณ์ที่นักวิจารณ์ชอบ<br> 
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก<br> 
$ ดอลลาร์สหรัฐ
มนูญ บริสุทธิ์

มนูญ บริสุทธิ์ เป็นนักการเมืองชาวจังหวัดสุพรรณบุรี สมาชิกสภาผู้แทนราษฎรไทย ชุดที่ 1 เป็นอดีตรัฐมนตรีประจำสำนักนายกรัฐมนตรี ในรัฐบาลนายสัญญา ธรรมศักดิ์ อดีตรัฐมนตรีช่วยว่าการกระทรวงเกษตร อดีตรัฐมนตรีช่วยว่าการกระทรวงยุติธรรม ในรัฐบาลจอมพลถนอม กิตติขร อดีตสมาชิกสภาผู้แทนราษฎรจังหวัดสุพรรณบุรี (คนแรก) อดีตสมาชิกสภานิติบัญญัติแห่งชาติ และอดีตเลขาธิการคณะรัฐมนตรี
ประวัติ.
มนูญ บริสุทธิ์ เกิดเมื่อวันที่ 21 มิถุนายน พ.ศ. 2451 ที่ตำบลรั้วใหญ่ อำเภอท่าพี่เลี้ยง จังหวัดสุพรรณบุรี เป็นบุตรของนายทองอยู่ กับนางทองคำ บริสุทธิ์ มีพี่น้องรวม 6 คน เป็นน้องชาย นาย สนิท บริสุทธิ์ สมาชิกสภาผู้แทนราษฎรไทย ชุดที่ 4 จบการศึกษาชั้นมัธยมจากโรงเรียนสวนกุหลาบวิทยาลัย สอบได้เป็นเนติบัณฑิตลำดับที่หนึ่ง ในขณะที่มีอายุน้อยที่สุดเพียง 19 ปี เมื่อปี พ.ศ. 2470 และจบการศึกษาจากวิทยาลัยป้องกันราชอาณาจักร รุ่นที่ 4
การทำงาน.
มนูญ บริสุทธิ์ เป็นเลขาธิการคณะรัฐมนตรีคนแรกภายใต้โครงสร้างที่มีเลขาธิการคณะรัฐมนตรีเป็นข้าราชการประจำแต่เพียงฝ่ายเดียว ตั้งแต่ปี พ.ศ. 2502 จนถึงปี พ.ศ. 2512 เป็นเวลากว่า 10 ปีในการดำรงตำแหน่งนี้
มนูญ บริสุทธิ์ เคยได้รับเลือกตั้งเป็นสมาชิกสภาผู้แทนราษฎรคนแรกของจังหวัดสุพรรณบุรี ในปี พ.ศ. 2476 ซึ่งเป็นการเลือกตั้งโดยอ้อม ต่อมาในปี พ.ศ. 2512 จึงลาออกจากตำแหน่งเลขาธิการคณะรัฐมนตรี และเข้ารับตำแหน่งรัฐมนตรีช่วยว่าการกระทรวงเกษตร ในรัฐบาลจอมพลถนอม กิตติขจร และต่อในเดือนมีนาคม พ.ศ. 2513 ได้มีการปรับคณะรัฐมนตรี เขาจึงไปรับตำแหน่งรัฐมนตรีช่วยว่าการกระทรวงยุติธรรม แทนพลโท อัมพร ศรีไชยยันต์ ซึ่งถึงแก่อนิจกรรม จนกระทั่งในเดือนพฤศจิกายนของปีเดียวกัน จอมพลถนอม กิตติขจร ทำการรัฐประหารยึดอำนาจรัฐบาลของตนเอง
ในปี พ.ศ. 2516 ได้รับแต่งตั้งเป็นสมาชิกสภานิติบัญญัติแห่งชาติ และเป็นรัฐมนตรีประจำสำนักนายกรัฐมนตรี ในรัฐบาลนายสัญญา ธรรมศักดิ์ ในปี พ.ศ. 2517
ร่างกฎหมายสารพัน

ร่างกฎหมายสารพัน  เป็นกฎหมายที่มีการเสนอซึ่ครอบคลุมหลายหัวข้อที่แตกต่างหรือไม่เกี่ยวข้องกัน "omnibus" เป็นภาษาละตินหมายความถึง "สำหรับทุกอย่าง" (for everything) ร่างกฎหมายสารพันเป็นเอกสารเดี่ยวที่สภานิติบัญญัติยอมรับในการออกเสียงครั้งเดียว แต่รวมมาตรการหลายอย่างเข้าเป็นหัวเรื่องเดียวหรือรวบรวมหลายเรื่องที่ต่างกัน
เนื่องจากร่างกฎหมายสารพันมีขนาดใหญ่และขอบเขตกว้างขวาง จึงจำกัดโอกาสสำหรับการอภิปรายและการไตร่ตรอง ในอดีต ร่างกฎหมายสารพันบางทีใช้ในการแก้ไขเพิ่มเติมกฎหมายซึ่งเป็นที่ถกเถียง ด้วยเหตุนี้ บางคนจึงถือว่าร่างกฎหมายสารพันเป็นการต่อต้านประชาธิปไตย
เอ็นโดเม็ตทรีโอมา

เอ็นโดเม็ตทรีโอมา  หรือ ช็อกโกแลตซีสต์ เป็นการมีเนื้อเยื่อบุมดลูกในและบางทีบนรังไข่ เป็นภาวะเยื่อบุมดลูกต่างที่ที่พบบ่อยที่สุด เยื่อบุมดลูกต่างที่เป็นภาวะมีเนื้อเยื่อบุมดลูกอยู่นอกมดลูก การมีเยื่อบุมดลูกต่างที่สามารถส่งผลให้เกิดเนื้อเยื่อแผลเป็น สิ่งยึดติดและปฏิกิริยาการอักเสบ มันเป็นการเติบโตแบบไม่ร้าย (ไม่ใช่มะเร็ง) เอ็นโดเม็ตทรีโอมาพบในรังไข่มากที่สุด นอกจากนี้ยังเจริญในซอกทวารหนักและมดลูก (recto-uterine pouch) ผิวมดลูก และระหว่างช่องคลอดกับไส้ตรง
พยาธิสรีรวิทยา.
เนื้อเยื่อบุมดลูกเป็นเนื้อเยื่อเมือกที่ปกติบุมดลูก เยื่อบุมดลูกมีเลือดมาเลี้ยงมาก และฮอร์โมนเอสโตรเจนและโปรเจสเตอโรนกำกับการเติบโต เยื่อบุมดลูกประกอบด้วยเนื้อเยื่อแบบต่อมและส่วนพยุงจากเยื่อบุในมดลูก
การรักษา.
ยา.
ยาแก้อักเสบชนิดไม่ใช่สเตอรอยด์ (NSAIDs) บ่อยครั้งใช้ครั้งแรกในผู้ป่วยเจ็บเชิงกราน โดยเฉพาะอย่างยิ่งหากยังไม่สามารถวินิจฉัยเยื่อบุมดลูกต่างที่อย่างแน่ชัด (ต้องใช้การตัดออกและการตัดเนื้อออกตรวจ) เป้าหมายของการบำบัดด้วยยาโดยตรงคือการบรรลุภาวะไม่มีไข่ตก ตรงแบบจะต้องใช้การคุมกำเนิดด้วยฮอร์โมน นอกจากนี้ยังบรรลุได้ด้วยสารโปรเจสเตอโรน มีการใช้สารเหล่านี้หากยาเม็ดคุมกำเนิดและ NSAIDs ไม่มีผล สามารถใช้ GnRH ร่วมกับเอสโดรเจนและโปรเจสเตอโรนหากไม่มีประสิทธิผลแต่มีอาการของเอสโตรเจนต่ำลดลง ยาเหล่านี้มักไม่มีผลในการรักษาเอ็นโดเม็ตทรีโอมาและการบรรเทาอาการมีผลสั้นแม้กินยา การบำกบัดด้วยสารเหล่านี้มีผลข้างเคียงที่อาจคงอยู่ถาวรได้หลายอย่าง เช่น ร้อนวูบวาบ เสียมวลกระดูก เสียงแหบ น้ำหนักขึ้นและมีขนใบหน้าขึ้น
การผ่าตัด.
การผ่าตัดอาศัยกล้องรวมการตัดสิ่งยึดติดรังไข่และเอ็นโดเม็ตทรีโอมาออก เอ็นโดเม็ตทรีโอมาบ่อยครั้งต้องผ่าตัดออกและการตัดออกถือว่ามผีลดีกว่าในแง่การขจัดโรคอย่างถาวรและบรรเทาปวด บางทีการผ่าตัดมีผลเพิ่มการเจริญพันธุ์ แต่อาจมีผลเสียนำให้การเพิ่มวัฏจักรวันที่ 2 หรือ 3 FSH สำหรับผู้ป่วยหลายคน
การผ่าตัดด้วยเลเซอร์และการจี้ด้วยไฟฟ้า (cauterization) ถือว่ามีผลน้อยกว่ามากและเผาไหม้เฉพาะชั้นบนของเนื้อเยื่อบุมดลูกเท่านั้น ทำให้เอ็นโดเม็ตทรีโอมาและเยื่อบุมดลูกต่างที่เติบโตกลับมาอย่างรวดเร็ว เช่นเดียวกัน การระบายเอ็นโดเม็ตทรีโอมาและการรักษาโดยใช้สารก่อกระด้าง (sclerotherapy) เป็นเทคนิคที่ยังเป็นที่ถกเถียงสำหรับการเอาเอ็นโดเม็ตทรีโอมา การบำบัดแบบอนุรักษ์สามารถใช้เพื่อรักษาภาวะเจริญพันธุ์ในผู้ป่วยอายุน้อยแต่สามารถมีผลเพิ่มค่า FSH ดังที่กล่าวไปข้างต้น และทำให้รังไข่ผลิตได้น้อยลง โดยเฉพาะอย่างยิ่งถ้าในกระบวนการผ่าตัดมีการนำเนื้อเยื่อรังไข่ที่ทำหน้าที่ได้ออก
คริสทีอัน ดยุกแห่งอ็อลเดินบวร์ค

คริสทีอัน ดยุกแห่งอ็อลเดินบวร์ค  ประสูติเมื่อวันที่ 1 กุมภาพันธ์ พ.ศ. 2498 ณ ประเทศเยอรมนีตะวันตก เป็นพระโอรสใน อันทอน กุนเธอร์ ดยุกแห่งอ็อลเดินบวร์ค และ อเมลี ดัชเชสแห่งอ็อลเดินบวร์ค ทรงมีพระภคินี 1 พระองค์ คือ
พระองค์ทรงเป็นหัวหน้าของราชวงศ์อ็อลเดินบวร์ค ถัดจาพระบิดา พระองค์ทรงเป็นพระนัดดาของ นิโคเลาส์ แกรนด์ดยุกรัชทายาทแห่งอ็อลเดินบวร์ค ขณะทรงพระเยาว์ พระองค์เองนั้น ถูกโต้เถียงเรื่องการเป็นหัวหน้าราชวงศ์ เนื่องจากราชวงศ์สาขานี้ มีเจ้านายนับร้อยพระองค์ที่มาจากสายตรง จากปฐมราชวงศ์พระองค์แรก แต่สุดแล้วเมื่อพระบิดาสิ้นพระชนม์ พระองค์ก็ได้เป็นหัวหน้าของราชวงศ์นี้โดยอัตโนมัติ
เสกสมรส.
พระองค์ทรงเสกมรสกับ เคาน์เตสคาโรไลน์ ซู รันทซูรา เมื่อวันที่ 26 กันยายน 2530 มีพระบุตรดังนี้
เคนเนธ บรานาห์

เซอร์เคนเนธ ชาลส์ บรานาห์ (เกิด 10 ธันวาคม ค.ศ. 1960) เป็นนักแสดง, ผู้กำกับภาพยนตร์, ผู้อำนวยการสร้างและนักเขียนบทชาวไอริชทางเหนือ บรานาห์ได้รับการฝึกฝนที่ ราชสถานศิลปะการละคร ในกรุงลอนดอน ในปี 2015 เขาประสบความสำเร็จในฐานะประธานของ ริชาร์ด แอทเทนเบอเรอห์ เขาเป็นทั้งผู้กำกับและนักแสดงในภาพยนตร์ดัดแปลงหลายเรื่องอย่าง วิลเลียม เชกสเปียร์ รวมไปถึงการได้กำกับและแสดงเป็น "เฮนรี่ที่ 5 จอมราชันย์" (1989) (ซึ่งเขาได้รับการเสนอชื่อเข้าชิงในรางวัลออสการ์สาขานักแสดงนำชายยอดเยี่ยม และ ผู้กำกับภาพยนตร์ยอดเยี่ยม) "รักจะแต่งต้องแบ่งหัวใจ" (1993), "โอเทลโล่" (1995), "แฮมเล็ต" (1996) (ซึ่งเขาได้รับการเสนอชื่อเข้าชิงรางวัลออสการ์สาขา บทภาพยนตร์ดัดแปลงยอดเยี่ยม) "เลิฟส์ เลเบอร์ ลอสต์" (2000), "แอส ยู ไลค์ อิท" (2006) และภาพยนตร์ที่ดัดแปลงจากนวนิยายของอกาธา คริสตี "ฆาตกรรมบนรถด่วนโอเรียนท์เอกซ์เพรส" (2017), "ฆาตกรรมบนลำน้ำไนล์" (2022) และ "ฆาตกรรมหลอนแห่งนครเวนิส" (2023) ซึ่งเขายังแสดงเป็น แอร์กูล ปัวโร
บรานาห์ได้แสดงในภาพยนตร์และซีรีส์ทางโทรทัศน์อีกหลายเรื่องรวมถึง "Fortunes of War" (1987) วูดดี อัลเลน "ซะเลบบริที้" (1998), "คู่พิทักษ์ปราบอสูรเจ้าโลก" (1999) และได้พากย์เสียงเป็นมิเกลใน "ผจญภัยแดนมหัศจรรย์ เอลโดราโด้" (2000), "Shackleton" (2002), "แฮร์รี่ พอตเตอร์กับห้องแห่งความลับ" (2002), "วอร์ม สปริงส์" (2005) ได้รับบทฐานะเป็นพลเอก เฮ็นนิง ฟ็อน เทร็สโค ใน "ยุทธการดับจอมอหังการ์อินทรีเหล็ก" (2008), "แก๊งฮากลิ้ง ซิ่งเรือร็อค" (2009), "Wallander" (2008–2016), "7 วัน แล้วคิดถึงกันตลอดไป" (2011) รับบทเป็น ลอเรนซ์ โอลิวีเอร์ (ได้เสนอชื่อเข้าชิง รางวัลออสการ์ สาขา นักแสดงสมทบชายยอดเยี่ยม) และได้รับบทเป็นผู้บัญชาการกองทัพเรือโบลตันในภาพยนตร์แอ็กชั่นระทึกขวัญ "ดันเคิร์ก" (2017) เขาได้กำกับภาพยนตร์อย่างเช่น "เมินเสียเถิดความตาย" (1991) ซึ่งเขายังนำแสดงด้วย "สวอน ซอง" (1992) (ได้เสนอชื่อเข้าชิง รางวัลออสการ์ สาขา ภาพยนตร์เหตุการณ์สั้นยอดเยี่ยม) "แมรี่ เชลลีย์ แฟรงเกนสไตน์" (1994) ซึ่งเขายังนำแสดงด้วย "เดอะ เมจิก ฟลูต" (2006), "เฉือนเหลี่ยม คนหักคม" (2007) ภาพยนตร์ซุปเปอร์ฮีโร่จักรวาลภาพยนตร์มาร์เวล "ธอร์: เทพเจ้าสายฟ้า" (2011) ภาพยนตร์แอ็คชั่นระทึกขวัญ "" (2014) ภาพยนตร์คนแสดงของ ดิสนีย์' เรื่อง "ซินเดอเรลล่า" (2015) และภาพยนตร์เล่าเรื่องส่วนตัว "เบลฟาสต์" (2021) (ซึ่งเขาได้รับการเสนอชื่อเข้าชิงในรางวัลออสการ์สาขา ภาพยนตร์ยอดเยี่ยม กับ ผู้กำกับภาพยนตร์ยอดเยี่ยม และชนะในสาขา บทภาพยนตร์ดั้งเดิมยอดเยี่ยม)
ผลตอบรับ.
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 20 เรื่องของ เคนเนธ บรานาห์
 0–59% คำวิจารณ์ที่นักวิจารณ์ไม่ชอบ 60–74% คำวิจารณ์ที่นักวิจารณ์ชอบ 75–100% คำวิจารณ์ที่นักวิจารณ์ชอบมาก<br> 
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก<br> 
— ไม่ปรากฏ, หาข้อมูลไม่ได้<br> 
$ ดอลลาร์สหรัฐ<br>
รางวัลที่ได้รับ.
จำนวนรางวัลที่เข้าชิงและได้รับจากภาพยนตร์ของ เคนเนธ บรานาห์
กัปตันโท้ด เทรเชอร์แทร็กเกอร์

กัปตันโท้ด: เทรเชอร์แทร็กเตอร์  เป็นเกมแอ็คชั่นวิดีโอเกมที่พัฒนาและเผยแพร่โดย นินเทนโด สำหรับ วียู ซึ่งเป็นสปินออฟจากซีรีส์ ซูเปอร์มาริโอ ซึ่งสร้างขึ้นบนแบบจำลองที่มีมิติเท่ากันซึ่งนำแสดงโดย กัปตันโท้ด จาก ซุปเปอร์มาริโอทรีดีเวิลด์ เกมนี้ได้รับการประกาศในการนำเสนอ Nintendo Direct ของ Nintendo Entertainment Expo 2014
หลุยส์ เลเทอร์เรียร์

หลุยส์ เลเทอร์เรียร์  เกิดเมื่อวันที่ 17 มิถุนายน ค.ศ. 1973 เป็นผู้กำกับภาพยนตร์ชาวฝรั่งเศสที่มีผลงานกำกับภาพยนตร์เรื่อง "ทรานสปอร์ตเตอร์" สองภาคแรก "อันลีชท์: คนหมาเดือด" (2005) ภาพยนตร์ซุปเปอร์ฮีโร่จักรวาลภาพยนตร์มาร์เวล "มนุษย์ตัวเขียวจอมพลัง" (2008), "สงครามมหาเทพประจัญบาน" (2010), "อาชญากลปล้นโลก" (2013) และซีรีส์โทรทัศน์ทางเว็บซีรีส์เรื่อง "เดอะ ดาร์ก คริสตัล: กำเนิดกบฏกล้า" (2019)
ผลตอบรับ.
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 8 เรื่องของ หลุยส์ เลเทอร์เรียร์
 0–59% คำวิจารณ์ที่นักวิจารณ์ไม่ชอบ 60–100% คำวิจารณ์ที่นักวิจารณ์ชอบ<br>
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก<br>
— ไม่ปรากฏ, หาข้อมูลไม่ได้<br>
$ ดอลลาร์สหรัฐ
มินามิ (นักร้อง)

มินามิ (美波, เกิดเมื่อวันที่ 14 กันยายน ค.ศ. 1997) มินามิเป็นนักร้องและนักเขียนเพลงชาวญี่ปุ่น จากจังหวัดไซตามะ เซ็นสัญญากับ FlyingDog ในปี 2019 ภายใต้ Victor Entertainment อีกทั้งได้ชนะการแข่งประกวดนักร้อง FlyingDog ครั้งที่สองในปี 2017 เซ็นสัญญากับ Warner Music Japan ในวันที่ 30 มิถุนายน ค.ศ. 2020
ประวัติ.
มินามิ เกิดที่เมืองไซตามะ ในจังหวัดไซตามะ เป็นที่รู้จักจากการแสดงสดของยูตากะ โอซากิ ในโรงเรียนมัธยม หลังจากนั้นเธอเริ่มที่จะเล่นกีต้าร์และเข้าร่วมกิจกรรมดนตรี ในปี 2017 
มินิอัลบั้มแรก "ETERNAL BLUE" และซิงเกิลแรก "Main Actor" ได้ถูกเผยแพร่บน Tower Records ในเขตชิบูยะ ซัปโปโระ เซนได นาโกย่า โอซาก้า ฮิโรชิม่า ฟุกุโอกะ
รายชื่อผลงานเพลง.
• Astor (アスター)
• ハル-あと3cmの冬-
• F and B (FとB)
• groping
• Monologue
• issue
• プレッシャーボーイズ
• Deep-sea fish
• 放課後オレンジヒーロー
• ETERNAL BLUE
• 留年確定
• カレーライス
• Like a cider (サイダーみたいだ)
• 傘を忘れた日
• Summer time game!!
• 星屑のうた
• 雪見だいふくの歌
• DROP
อเมลี ดัชเชสแห่งอ็อลเดินบวร์ค

อเมลี ดัชเชสแห่งอ็อลเดินบวร์ค  ประสูติเมื่อวันที่ 4 มีนาคม 2466 ณ แฟรงก์เฟิร์ต เป็นพระธิดาใน อูโด เจ้าชายแห่งโลเวนชไตน์-เวอร์ไทมน์-เฟรอเดินบวร์ค และ เคาน์เตสมาร์กาเร็ตแห่งคาสเทิล-คาสเทิล 
เสกสมรส.
เจ้าหญิงอเมลีแห่งแห่งโลเวนชไตน์-เวอร์ไทมน์-เฟรอเดินบวร์ค ทรงเสกสมรสกับ อันทอน กุนเธอร์ ดยุกแห่งอ็อลเดินบวร์ค รับพระราชทานพระอิสริยยศ ดัชเชสอเมลีแห่งอ็อลเดินบวร์ค พระชายา จนกระทั่งในปี 2513 พระสวามีได้เป็น ดยุกแห่งอ็อลเดินบวร์ค พระองค์จึงกลายเป็น ดัชเชสแห่งอ็อลเดินบวร์ค พระชายา ทั้ง 2 มีพระบุตรดังนี้
ภายหลังพระสวามีสิ้นพระชนม์เมื่อวันที่ 20 กันยายน 2557 พระโอรสสืบตำแหน่ง พระองค์จึงดำรงพระอิสริยยศที่ ดัชเชสหม้ายแห่งอ็อลเดินบวร์ค อเมลี ดัชเชสแห่งอ็อลเดินบวร์คสิ้นพระชนม์ลงเมื่อวันที่ 26 มีนาคม 2559 สิริพระชันษา 93 ปี
เสมา รัตนมาลัย

เสมา รัตนมาลัย เป็นอดีตรัฐมนตรีว่าการกระทรวงยุติธรรม ในรัฐบาลนายธานินทร์ กรัยวิเชียร เป็นอดีตอธิบดีผู้พิพากษาภาค 1
การทำงาน.
เสมา รัตนมาลัย เป็นข้าราชการฝ่ายตุลาการ เคยดำรงตำแหน่งอธิบดีผู้พิพากษาภาค 1 และเคยเป็นอนุกรรมการร่างประมวลจริยธรรมตุลาการ เมื่อปี พ.ศ. 2527
เสมา รัตนมาลัย เคยได้รับแต่งตั้งเป็นรัฐมนตรีว่าการกระทรวงยุติธรรม ในรัฐบาลของนายธานินทร์ กรัยวิเชียร ในปี พ.ศ. 2519 หลังการรัฐประหารของคณะปฏิรูปการปกครองแผ่นดิน นำโดยพลเรือเอก สงัด ชลออยู่ จนถึงเดือนตุลาคม พ.ศ. 2520 ได้ถูกรัฐประหารอีกครั้งโดยพลเรือเอก สงัด ชลออยู่ เช่นเดียวกัน
เสมา รัตนมาลัย ถึงแก่อนิจกรรมเมื่อวันที่ 17 มกราคม พ.ศ. 2532 รวมอายุ 70 ปี และสมเด็จพระบรมโอรสาธิราช สยามมกุฎราชกุมาร เสด็จพระราชดำเนินไปพระราชทานเพลิงศพ เมื่อวันที่ 7 มีนาคม พ.ศ. 2532
ยุทธการที่แอลป์ครั้งที่สอง

ยุทธการที่แอลป์ครั้งที่สอง เป็นการทัพทางทหารที่ต่อสู้รบระหว่างกองทัพผสมของเยอรมันและสาธารณรัฐสังคมอิตาลีและกองทัพสาธารณรัฐฝรั่งเศสที่เพิ่งก่อตั้งขึ้นมาใหม่ภายใต้การนำโดยชาร์ล เดอ โกล
กอลมาร์พ็อกเกต

<ns>0</ns>
 <revision>
 <parentid>8510033</parentid>
 <timestamp>2019-09-22T16:49:08Z</timestamp>
 <contributor>
 <ip>2403:6200:8863:1B88:650C:A685:9860:A2E7</ip>
 </contributor>
 <origin>8511343</origin>
 <model>wikitext</model>
 <format>text/x-wiki</format>
กอลมาร์พ็อกเกต เป็นพื้นที่ที่ถูกจัดตั้งขึ้นในส่วนกลางของอาลซัส, ฝรั่งเศส โดยกองทัพเยอรมันที่สิบเก้า ตั้งแต่เดือนพฤศจิกายน ค.ศ. 1944 ถึง เดือนกุมภาพันธ์ ค.ศ. 1945 ปะทะกับกลุ่มกองทัพสหรัฐที่ 6 ในช่วงสงครามโลกครั้งที่สอง มันถูกสร้างขึ้นเมื่อกลุ่มกองทัพที่ 6 ได้ปลดปล่อยอาลซัสทางตอนใต้และเหนือและติดกับลอแรนทางตะวันออก แต่ไม่สามารถขับไล่ส่วนกลางของอาลซัสได้ ในช่วงปฏิบัติการนอร์ทวินท์ในเดือนธันวาคม ค.ศ. 1944 กองทัพที่ 19 ได้เข้าโจมตีทางตอนเหนือออกมาจากพ็อกเกตในการสนับสุนจากกองทัพเยอรมันอื่นๆที่เข้าโจมตีทางตอนใต้จากซาร์เข้าสู่ทางตอนเหนือของอาลซัส ในปลายเดือนมกราคม และต้นเดือนกุมภาพันธ์ ค.ศ. 1945 กองทัพฝรั่งเศสที่หนึ่ง (ได้รับการเสริมกำลังโดยกองทัพสนามสหรัฐที่ 21) ได้ทำลายพ็อกเกตของกองทัพเยอรมันลงได้
อาร์ตูร์ บอรุตส์

อาร์ตูร์ บอรุตส์ (เกิด 20 กุมภาพันธ์ ค.ศ. 1980) เป็นนักฟุตบอลชาวโปแลนด์ ปัจจุบันเล่นในตำแหน่งผู้รักษาประตูให้กับแลเกียวาร์ชาวาในแอ็กสตรากลาซา
บอรุตส์ เริ่มต้นอาชีพกับปอกอญแช็ดลต์แซ สโมสรบ้านเกิดของเขา ซึ่งเล่นในลีกระดับที่สามของโปแลนด์ ต่อมาใน ค.ศ. 1999 เขาย้ายไปลีเกียวอร์ซอในแอ็กสตรากลาซา แต่เนื่องจากยังเป็นเพียงตัวสำรอง เขาจึงถูกปล่อยยืมตัวให้กับดอลต์ซันซอมป์กีในปี 2000 ต่อมาใน ค.ศ. 2002 เขาได้เลื่อนมาเล่นในทีมชุดใหญ่วอร์ซอ และถูกเลือกเป็นผู้รักษาประตูมือหนึ่งของทีมในปีถัดมา ต่อมาในฤดูร้อน 2005 เขาย้ายไปเซลติกในสกอตติชพรีเมียร์ชิป โดยตลอดห้าปีที่เล่นให้กับสโมสรแห่งกลาสโกว์ บอรุตส์ได้ลงเล่นทั้งหมด 221 นัด คว้าแชมป์ลีก 3 สมัย สกอตติชคัพ 1 สมัย และลีกคัพอีก 2 สมัย ต่อมาใน ค.ศ. 2010 บอรุตส์ได้เดินทางไปยังอิตาลี เพื่อเล่นให้กับฟีออเรนตีนาในเซเรียอา ต่อมาใน ค.ศ. 2012 เขาเซ็นสัญญากับเซาแทมป์ตันในพรีเมียร์ลีก ก่อนที่จะถูกปล่อยยืมตัวให้กับบอร์นมัทในปี 2015 และย้ายไปเล่นที่นั่นอย่างถาวร
บอรุตส์ ลงเล่นให้กับทีมชาติโปแลนด์ครั้งแรกในนัดที่พบกับสาธารณรัฐไอร์แลนด์ ในเดือนเมษายน 2004 และได้ลงเล่นให้กับทีมชาติเรื่อยมา เขาเป็นตัวแทนของทีมชาติในการแข่งขันฟุตบอลโลก 2006 และฟุตบอลชิงแชมป์แห่งชาติยุโรป 2008 ในเดือนพฤศจิกายน 2017 บอรุตส์ประกาศเลิกเล่นทีมชาติ
ไซมอน ฟรานซิส (นักฟุตบอล)

ไซมอน ชาลส์ ฟรานซิส (เกิดวันที่ 16 กุมภาพันธ์ 1985) เป็นอดีตนักฟุตบอลชาวอังกฤษ เคยเล่นในตำแหน่งกองหลังให้กับบอร์นมัทในพรีเมียร์ลีก สโมสรก่อนหน้าของเขา ได้แก่ แบรดฟอร์ดซิตี เชฟฟีลด์ยูไนเต็ด เซาเทนยูไนเต็ด ชาร์ลตันแอธเลติก รวมไปถึงการปล่อยยืมตัวให้กับ กริมส์บีทาวน์ และ แทรนเมียร์โรเวอส์ นอกจากนี้ เขายังเคยเล่นให้กับทีมชาติอังกฤษชุดเยาวชน
เกียรติประวัติ.
บอร์นมัท
รางวัลส่วนตัว
มิตซูบิชิ A6M

เครื่องบินรบจอดเรือแบบศูนย์ (零式艦上戦闘機) หรือได้รับรหัสรุ่นว่า A6M หรือที่ฝ่ายสัมพันธมิตรเรียกว่า ซีโร่ (แต่ไม่ใช่ชื่อทางการ) เป็นเครื่องบินขับไล่พิสัยไกลบนเรือบรรทุกเครื่องบิน ที่ผลิตโดยบริษัทอากาศยานมิตซูบิชิ ซึ่งเป็นส่วนหนึ่งของมิตซูบิชิเฮฟวีอินดัสทรีส์ และใช้โดยกองทัพเรือจักรวรรดิญี่ปุ่น ตั้งแต่ปี 1940 ถึงปี 1945
ซูเปอร์มารีน สปิตไฟร์

ซูเปอร์มารีน สปิตไฟร์  เป็นเครื่องบินขับไล่ที่นั่งเดี่ยวของสหราชอาณาจักร ใช้โดยกองทัพอากาศสหราชอาณาจักร และประเทศพันธมิตรอื่น ๆ ในช่วงก่อนระหว่างและหลังสงครามโลกครั้งที่สอง
เป็นเครื่องบินขับไล่แบบที่นั่งเดี่ยวของอังกฤษ ใช้งานโดยกองทัพอากาศอังกฤษ (RAF) และประเทศพันธมิตรอื่น ๆ ก่อน ระหว่าง และหลังสงครามโลกครั้งที่สอง มันเป็นเครื่องบินขับไล่แบบเดียวของอังกฤษที่ถูกผลิตอย่างต่อเนื่องตลอดช่วงสงคราม สปิตไฟร์ยังคงเป็นที่นิยมในหมู่ผู้ชื่นชอบการบิน ปัจจุบันมีประมาณ 70 ลำที่ยังคงบินได้ และมีอีกจำนวนมากจัดแสดงในพิพิธภัณฑ์การบินทั่วโลก
สปิตไฟร์เป็นเครื่องบินสกัดกั้นระยะสั้นสมรรถนะสูง ออกแบบโดยอาร์. เจ. มิตเชลล์ (R. J. Mitchell) หัวหน้าวิศวกรออกแบบของบริษัทซูเปอร์มารีนเอวิเอชัน ตั้งแต่ปี 1928 มิตเชลล์ได้พัฒนาปีกวงรีอันเป็นเอกลักษณ์ของสปิตไฟร์ (ออกแบบโดยเบเวอร์ลีย์ เชนสโตน) โดยใช้หมุดย้ำแบบฝังเพื่อให้โครงปีกบางที่สุดเท่าที่ทำได้ ส่งผลให้มีความเร็วสูงสุดเหนือกว่าหลายแบบขับไล่ร่วมสมัย (เช่น ฮ็อคเกอร์ เฮอริเคน) มิตเชลล์ยังคงพัฒนาการออกแบบจนกระทั่งเขาเสียชีวิตในปี 1937 หลังจากนั้น โจเซฟ สมิธ เพื่อนร่วมงานจึงรับหน้าที่หัวหน้าแผนกออกแบบ
สมิธดูแลการพัฒนาของสปิตไฟร์ผ่านหลายรุ่น ตั้งแต่ Mk I ไปจนถึง Mk 24 ที่ใช้เครื่องยนต์ Rolls-Royce Griffon โดยมีการปรับเปลี่ยนรูปแบบปีกและอาวุธหลายแบบ โครงสร้างดั้งเดิมออกแบบมาให้ใช้เครื่องยนต์ Rolls-Royce Merlin ให้กำลัง 1,030 แรงม้า ซึ่งแข็งแรงและยืดหยุ่นพอที่จะติดตั้ง Merlin รุ่นที่มีกำลังสูงขึ้นเรื่อย ๆ และในรุ่นหลัง ๆ ได้เปลี่ยนมาใช้เครื่องยนต์ Rolls-Royce Griffon ให้กำลังถึง 2,340 แรงม้า ส่งผลให้สมรรถนะและขีดความสามารถของสปิตไฟร์เพิ่มขึ้นตลอดอายุการใช้งาน
ระหว่างยุทธการที่บริเตน (กรกฎาคม–ตุลาคม 1940) แม้ว่า เครื่องบินเฮอริเคนซึ่งมีจำนวนมากกว่าจะขึ้นบินรับมือกองทัพอากาศเยอรมัน มากกว่า แต่สปิตไฟร์กลับกลายเป็นที่ประทับใจของสาธารณชน ส่วนหนึ่งเพราะสปิตไฟร์เป็นเครื่องบินขับไล่ที่มีสมรรถนะดีกว่าเฮอริเคน หน่วยสปิตไฟร์มีอัตราสูญเสียต่ำกว่าและอัตราชนะสูงกว่า โดยทั่วไป สปิตไฟร์จะเข้าปะทะกับเครื่องบินขับไล่ของเยอรมัน โดยเฉพาะ เม็สเซอร์ชมิท Bf 109E ซึ่งถือว่าเป็นคู่ต่อสู้ที่ใกล้เคียงกันมากที่สุด
หลังจากยุทธการบริเตนสปิตไฟร์ก็เข้ามาแทนที่เฮอริเคนในฐานะเครื่องบินหลักของกองบัญชาการบินขับไล่ และถูกนำไปใช้ในสนามรบหลายสมรภูมิทั้งในยุโรป เมดิเตอร์เรเนียน แปซิฟิก และเอเชียตะวันออกเฉียงใต้
พระธรรมธีรราชมหามุนี

พระธรรมธีรราชมหามุนี เป็นราชทินนามสมณศักดิ์พระราชาคณะชั้นธรรมรูปหนึ่ง ปัจจุบันพระราชทานเฉพาะแก่พระภิกษุฝ่ายมหานิกาย มีพัดยศเฉพาะแถบสีดำ
ประวัติ.
ในทำเนียบ "ตำแหน่งพระราชาคณะในกรุงนอกกรุง ครั้งกรุงเก่า" ปรากฏชื่อ"พระครูสุธรรมธิราราชมหามุนี" เป็นพระครูเจ้าคณะเมืองระยอง ขึ้นกับในคณะคามวาสีฝ่ายขวา ถึงรัชสมัยพระบาทสมเด็จพระพุทธยอดฟ้าจุฬาโลกมหาราช โปรดให้ลดสมณศักดิ์สมเด็จพระสังฆราช (ชื่น) ลงเป็น"พระธรรมธิราราชมหามุนีว่าที่พระพนรัตน" 
ในรัชสมัยพระบาทสมเด็จพระมงกุฎเกล้าเจ้าอยู่หัว โปรดให้พระจัน ที่เพิ่งถูกถอดจากสมณศักดิ์พระเทพโมลี กลับเป็นพระราชาคณะเสมอชั้นเทพที่"พระธรรมธีระราชมหามุนี" ถึง พ.ศ. 2495 พระเทพเมธี (ธีร์ ปุณฺณโก) จึงได้รับสมณศักดิ์เป็นพระราชาคณะชั้นธรรมที่พระธรรมธีรราชมหามุนีเป็นรูปแรก
ในบรรดาพระสงฆ์ทั้งหมดที่ได้รับพระราชทานสมณศักดิ์นี้ พระสงฆ์รูปที่มีชื่อเสียงและเป็นที่รู้จักมากที่สุดคือ พระธรรมธีรราชมหามุนี (โชดก ญาณสิทฺธิ ป.ธ.9) วัดมหาธาตุยุวราชรังสฤษฎิ์ ซึ่งเป็นพระอาจารย์ใหญ่ฝ่ายวิปัสสนาธุระรูปแรกของสำนักวิปัสสนากรรมฐาน วัดมหาธาตุยุวราชรังสฤษฎิ์ โดยท่านได้นำวิธีการปฏิบัติวิปัสสนากรรมฐาน พองหนอ-ยุบหนอ จากการเดินทางไปศึกษาดูงานและปฏิบัติวิปัสสนากรรมฐาน ณ ประเทศพม่า มาสอนในสำนักวิปัสสนากรรมฐานของวัดมหาธาตุฯ จนทำให้มีผู้ที่สนใจฝึกปฏิบัติเป็นจำนวนมาก นอกจากนี้ ท่านยังเป็นพระอาจารย์ถวายการสอนวิปัสสนากรรมฐานแด่สมเด็จพระศรีนครินทราบรมราชชนนี และพระมงคลเทพมุนี (สด จนฺทสโร) วัดปากน้ำ ภาษีเจริญ พระวิปัสสนาจารย์ผู้เลื่องชื่อในด้านวิชชาธรรมกาย เมื่อปี พ.ศ. 2498 ซึ่งทั้งสมเด็จพระศรีนครินทราบรมราชชนนี และหลวงพ่อสด ได้รับผลจากการปฏิบัติเป็นที่น่าพอพระทัยและน่าพอใจ โดยเฉพาะหลวงพ่อสด ท่านได้มอบภาพถ่ายของท่านให้กับสำนักวิปัสสนากรรมฐาน วัดมหาธาตุฯ พร้อมกับเขียนรับรองผลการปฏิบัติใต้ภาพถ่าย โดยระบุว่า การปฏิบัติแบบนี้ ถูกต้องร่องรอยในมหาสติปัฏฐานสูตรทุกประการ แต่เป็นที่น่าเสียดายและเศร้าสลดใจยิ่งนัก เนื่องจากพระธรรมธีรราชมหามุนี (โชดก ญาณสิทฺธิ ป.ธ.9) หลังจากได้รับพระราชทานสมณศักดิ์เพียงแค่ 6 เดือน ก็ได้มรณภาพลงเมื่อวันที่ 30 มิถุนายน พ.ศ. 2531 นับเป็นพระสงฆ์ที่ดำรงสมณศักดิ์นี้สั้นที่สุด
รายนาม.
นับตั้งแต่อดีตถึงปัจจุบัน มีพระเถระได้รับสมณศักดิ์ที่พระธรรมธีรราชมหามุนีรวมทั้งสิ้น 8 รูป ดังนี้
ศรีภูมิ ศุขเนตร

ศรีภูมิ ศุขเนตร เป็นกงสุลใหญ่กิตติมศักดิ์ราชรัฐโมนาโกประจำกรุงเทพมหานคร อดีตรัฐมนตรีช่วยว่าการกระทรวงคมนาคม ในรัฐบาลของนายสัญญา ธรรมศักดิ์ อดีตที่ปรึกษาประจำสำนักนายกรัฐมนตรี อดีตปลัดกระทรวงคมนาคม อดีตอธิบดีกรมไปรษณีย์โทรเลข และอดีตอธิบดีกรมการบินพาณิชย์ 
ประวัติ.
ศรีภูมิ ศุขเนตร จบการศึกษาระดับปริญญาตรี จากคณะนิติศาสตร์ ประกาศนียบัตรการปกครองและการคลัง มหาวิทยาลัยปารีส ระดับปริญญาโท ดิโพลม่าเทียบปริญญาโท โดย กพ. สถาบันไปรษณีย์โทรคมนาคมขั้นสูงแห่งชาติ และโรงเรียนการปกครองแห่งชาติปารีส และได้รับปริญญากิตติมศักดิ์ระดับปริญญาเอก จากคณะวารสารศาสตร์และสื่อสารมวลชน มหาวิทยาลัยธรรมศาสตร์ รวมทั้งจบการศึกษาจากวิทยาลัยป้องกันราชอาณาจักร
ศรีภูมิ ศุขเนตร สมรสกับหม่อมราชวงศ์วรรณาภรณ์ ศุขเนตร มีบุตร 3 คน คือ สันธาน ศิรเวท และศิรนันท์ ศุขเนตร
การทำงาน.
ศรีภูมิ ศุขเนตร เคยรับราชการในสังกัดกระทรวงคมนาคม เคยดำรงตำแหน่งอธิบดีกรมไปรษณีย์โทรเลข และกรมการบินพาณิชย์ และดำรงตำแหน่งสูงสุดคือ ปลัดกระทรวงคมนาคม ซึ่งในขณะนั้นเป็นช่วงที่รัฐมนตรีว่าการกระทรวงคมนาคม (มนตรี พงษ์พานิช) ได้ลงนามในสัญญาสัมปทานระบบการขนส่งทางรถไฟและถนนยกระดับใน กทม. และการใช้ประโยชน์จากที่ดินของ รฟท. หรือ โครงการโฮปเวลล์ และนายศรีภูมิ ได้ร่วมลงนามในฐานะพยาน ต่อมาถูกย้ายไปดำรงตำแหน่งที่ปรึกษาประจำสำนักนายกรัฐมนตรี โดยคณะรัฐประหาร (คณะ รสช.) เมื่อเดือนกุมภาพันธ์ 2534
ศรีภูมิ เป็นผู้มีบทบาทสำคัญในการนำระบบสื่อสารผ่านดาวเทียมมาใช้ในประเทศไทย รวมถึงการพัฒนาระบบการสื่อสารโทรคมนาคม และยังเคยเป็นประธานบริษัท ยูไนเต็ดคอมมูนิเกชั่น อินดัสตรี จำกัด (มหาชน)
ต่อมาได้รับแต่งตั้งเป็นสมาชิกสภานิติบัญญัติแห่งชาติเมื่อปี พ.ศ. 2516 และเป็นรัฐมนตรีช่วยว่าการกระทรวงคมนาคม ในรัฐบาลของนายสัญญา ธรรมศักดิ์ เมื่อปี พ.ศ. 2517 จนถึงปี พ.ศ. 2518 และได้รับแต่งตั้งเป็นสมาชิกวุฒิสภา ในปี พ.ศ. 2531 และเป็นประธานคณะกรรมาธิการโทรคมนาคม จนถึงวันที่มีการรัฐประหารเมื่อ กุมภาพันธ์ 2534 โดยคณะ รสช.
ศรีภูมิ เคยเป็นนายกสมาคมโทรคมนาคมแห่งประเทศไทย ในพระบรมราชูปถัมภ์ คนแรก เมื่อปี พ.ศ. 2534 ถึงปี พ.ศ. 2542 รวม 4 สมัย
ศรีภูมิ ศุขเนตร เป็นกงสุลกิตติมศักดิ์ของราชรัฐโมนาโกประจำประเทศไทย และเป็นประธานคณะกงสุลกิตติมศักดิ์แห่งประเทศไทย อยู่ 15 ปี จากปี พ.ศ.2546 ถึงปี พ.ศ. 2561
เครื่องราชอิสริยาภรณ์.
ศรีภูมิ ศุขเนตร ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
ต่างประเทศ.
 <id>155194</id>
 <redirect title="แม่แบบ:Country data France" />
 <revision>
 <id>1018478</id>
 <timestamp>2008-03-26T12:46:18Z</timestamp>
 <contributor>
 <username>Lerdsuwa</username>
 <id>436</id>
 </contributor>
 <comment>เปลี่ยนทางไปที่ </comment>
 <origin>1018478</origin>
 <model>wikitext</model>
 <format>text/x-wiki</format>
เรือหลวงตากสิน

เรือหลวง"ตากสิน" (FFG-422)  หมายเลขตัวเรือ 422 ขึ้นระวางในปี พ.ศ. 2538 เป็นรุ่นดัดแปลงแก้ไขของเรือฟริเกตแบบ 053 ที่ทำขึ้นในประเทศจีน ซึ่งออกแบบและสร้างโดยบริษัทต่อเรือแห่งรัฐของจีนในเซี่ยงไฮ้ มีเรือที่สร้างขึ้นรูปเดียวกันคือเรือหลวง"นเรศวร" โดยได้รับการส่งมอบในเดือนพฤศจิกายน พ.ศ. 2538 เรือมีราคาอยู่ที่ 2 พันล้านบาทต่อลำ ซึ่งน้อยกว่า 8 พันล้านบาทที่อ้างว่าเป็นป้ายราคาสำหรับเรือรบที่สร้างโดยชาวตะวันตก
กองทัพเรือไทยตั้งข้อสังเกตเกี่ยวกับคุณภาพของเรือ ข้อจำกัดของระบบควบคุมความเสียหายของเรือและระบบดับเพลิงขั้นพื้นฐาน หากลำเรือแตกอาจส่งผลให้น้ำท่วมและอัปปางอย่างรวดเร็ว ซึ่งกองทัพเรือไทยต้องใช้เวลาและความพยายามอย่างมากในการแก้ไขปัญหาเหล่านี้
อัปเกรด.
เมื่อวันที่ 3 มิถุนายน พ.ศ. 2554 ซ้าบประกาศว่าจะได้รับสัญญาในการอัปเกรดเรือฟริเกตชั้นนเรศวรทั้งสอง ขอบเขตของการอัปเกรดจะรวมถึงระบบอำนวยการรบ 9เอลเว เอ็มโคว4, ซียีราฟ เอเอ็มบี, เรดาร์ควบคุมการยิง เซรอส 200, ระบบอิเล็กโตรออปติกส์ อีโอแอส 500 และระบบเชื่อมโยงข้อมูลสำหรับการสื่อสารกับเครื่องบินสอดแนมอย่างอิรีอายของกองทัพอากาศไทยที่เพิ่งซื้อมาใหม่
เมื่อวันที่ 8 สิงหาคม พ.ศ. 2555 ดีเอสซีเอประกาศความมุ่งมั่นของประเทศไทยที่จะได้รับขีปนาวุธอีโวลด์ซีสแปร์โรว์ และอุปกรณ์ที่เกี่ยวข้องเพื่ออัพเกรดเรือฟริเกต จดหมายของข้อเสนอและการยอมรับได้ลงนามกับเรย์เธียนเมื่อวันที่ 14 มกราคม พ.ศ. 2556
เลซีล็อกซี

ปฐมภพ พูลกลั่น (ชื่อเล่น ท็อป) เกิดเมื่อวันที่ 15 พฤศจิกายน พ.ศ. 2539 มีฉายาว่า เลซีล็อกซี  เป็นนักร้อง แร็ปเปอร์ชาวไทย
ประวัติ.
เลซีล็อกซี จบการศึกษาระดับมัธยมปลายจากโรงเรียนฤทธิยะวรรณาลัย ๒ ศึกษาต่อระดับปริญญาตรีที่ สาขาดนตรีสากล คณะศิลปกรรมศาสตร์ มหาวิทยาลัยเทคโนโลยีราชมงคลธัญบุรี
ชื่อ เลซีล็อกซี มีที่มาจากที่เป็นคนขี้เกียจ
ในวัยเด็กได้ประกวดร้องเพลงลูกทุ่งโดยได้รับการสนับสนุนจากครอบครัว ในช่วง ม.1 เริ่มเต้นบีบอย จากนั้นก็ฟรีรันนิงและเล่นสเก็ตบอร์ด เริ่มฟังเพลงฮิปฮอปจากอัลบัม "Thr33 Ringz" ของที-เพน จากนั้นก็ประกอบอาชีพโดยการร้องตามร้านอาหาร ต่อมาเข้าประกวดรายการ "เดอะแร็ปเปอร์ ซีซันที่ 1" กับทีมทูพี แต่ไม่ชนะ หลังจากนั้นอยู่สังกัดยัปป์ (YUPP!) มีผลงานเพลงร่วมกับคนอื่นในเพลง "ยอม...ปล่อย", "อยากมีแฟนแล้ว", "เอาไงดีว้า" และเพลง "เป็นไรไหม" ร้องร่วมกับ OG-ANIC สามารถขึ้นอันดับ 1 บนชาร์ต Thailand Top 100 by JOOX ยังได้รางวัลเพลงฮิปฮอปแห่งปีจากงานจูกซ์ไทยแลนด์มิวสิกอะวอดส์ 2019 เขาร่วมร้องเพลง "ยอม..ปล่อย" กับไซยาไนด์ (Cyanide) ซึ่งแอปเปิล มิวสิก จัดอันดับให้อยู่อันดับ 3 ของเพลงยอดเยี่ยมที่สุดในปี 2018 ของประเทศไทย และมีผลงานเดี่ยวเพลง "Morning" ที่สามารถขึ้นอันดับ 1 บนชาร์ตจูกซ์เช่นกัน ในเดือนกันยายน 2562 ร้องเพลงร่วมกับส้ม มารีในเพลง "รางวัลปลอบใจ" สามารถขึ้นอันดับ 1 บนชาร์ตเวอร์จินฮิตซ์ 95.5 เอฟเอ็ม
ด้านผลงานโฆษณา เลซีล็อกซีร่วมกับยัวร์บอยทีเจและออแกนิก ร้องเพลง "TMRW" ชื่อเดียวกับโครงการของธนาคารยูโอบีเพื่อเจาะกลุ่มเจเนเรชันวายที่ธนาคารมีฐานลูกค้าอยู่ราวร้อยละ 25 เขายังได้เป็นพรีเซนเตอร์โทรศัพท์มือถือซัมซุง กาแลคซี่ เอ 50 ร่วมกับผลิตโชค อายนบุตร และปล่อยเพลง "Life is Live" ประกอบโฆษณานี้
ปลายปี 2562 เขามีผลงานแสดงภาพยนตร์เรื่องแรก คือ "ฮาร์ทบีท เสี่ยงนัก รักมั้ยลุง" ของค่าย ทรานส์ ฟอร์เมชั่น ฟิล์ม โดยรับบทเป็น เก่งกี้ 
ความเป็นศิลปิน.
เลซีล็อกซีเป็นทั้งแร็ปเปอร์และนักร้อง ยูทูเพลย์ชื่นชมการร้องของเขาว่า มีเนื้อเสียงดี เทคนิคดี ซึ่งหาได้น้อยที่แร็ปเปอร์จะร้องเพลงได้ดีด้วย เนื้อเพลงของเลซีล็อกซีมักมีคำว่า Warm Light อยู่ในเพลง จนกลายเป็นลายเซ็นในเพลงของเขา
เมไธโอนีน

เมไธโอนีน (ตัวย่อ Met หรือ M) เป็นกรดอะมิโนชนิดแอลฟา มีสูตรเคมีคือ C5H11NO2S ลักษณะเป็นของแข็งสีขาว ละลายน้ำได้ มีมวลโมเลกุล 149.21 g/mol โครงสร้างเมไธโอนีนประกอบด้วยแอมโมเนียที่ได้โปรตอน (−NH3+) และกรดคาร์บอกซิลิกที่เสียโปรตอน (−COO−) และมีโซ่ข้างเป็นไทโออีเทอร์ เมไธโอนีนและซิสตีอีนเป็นกรดอะมิโนโปรตีโนเจนิกสองชนิดที่มีอะตอมกำมะถัน เมไธโอนีนถูกเข้ารหัสในรหัสทางพันธุกรรมพื้นฐานเป็นโคดอน AUG
เมไธโอนีนถูกสกัดครั้งแรกในปี ค.ศ. 1921 โดยจอห์น ฮาวเวิร์ด มูลเลอร์ นักเคมีชาวอเมริกัน และได้ชื่อจากการผสมคำระหว่าง methyl, thion และ -ine ชีวสังเคราะห์ของเมไธโอนีนในพืชและจุลชีพเริ่มต้นที่แอสปาร์เตตที่กลายสภาพเป็นแอสปาร์เตต-เบตา-เซมิแอลดีไฮด์แล้วเปลี่ยนเป็นฮอโมเซรีน ต่อมาฮอโมเซรีนจะถูกกระตุ้นร่วมกับหมู่ฟอสเฟต แอซิติลหรือซักซินิล ก่อนจะทำปฏิกิริยากับซิสตีอีน ไฮโดรเจนซัลไฟด์หรือเมทาเนธิออล หากทำปฏิกิริยากับซิสตีอีนหรือไฮโดรเจนซัลไฟด์จะได้กรดอะมิโนฮอโมซิสตีนซึ่งสามารถเปลี่ยนสภาพเป็นเมไธโอนีน แต่หากทำปฏิกิริยากับเมทาเนธิออล จะได้เมไธโอนีนโดยตรง
เมไธโอนีนเป็นกรดอะมิโนจำเป็นที่ร่างกายไม่สามารถสังเคราะห์ได้ แต่ได้รับจากอาหารจำพวกเนื้อสัตว์ ปลา และไข่ เมไธโอนีนเป็นตัวถูกเปลี่ยนของกรดอะมิโนอื่นอย่างซิสตีอีนและทอรีน เมไธโอนีนเป็นส่วนประกอบสำคัญของกลูตาไธโอน สารต้านอนุมูลอิสระที่สำคัญในสิ่งมีชีวิต และเอส-อะดีโนซิลเมไธโอนีน (SAM-e) โคแฟกเตอร์ที่มีส่วนสำคัญในการควบคุมฮอร์โมน ดีเอ็นเอและระบบภูมิคุ้มกันของร่างกาย
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
หวงซิ่น

หวงซิ่น (จีนตัวเต็ม : 黃信 / อังกฤษ : Huang Xin) สำเนียงแต้จิ๋วคือ อึงซิน เป็นตัวละครสมมุติจากซ้องกั๋ง มีฉายาว่า พิชิตสามขุนเขา (จีน : 鎮三山 / อังกฤษ : Guardian of Three Mountains) เป็นผู้กล้าอันดับที่ 38 ของเขาเหลียงซาน และเป็นคนที่ 2 ในตำแหน่ง 72 สหายดิน เหตุผลที่เขาได้ฉายานี้ อันเป็นผลมาจากที่เขาสามารถเอาชนะโจรเขาชิงฟง (清風山 ท.เชงฮวงซัว) เขาเอ้อหลง (二龍山 ท.ยีเล่งซัว) และเขาดอกท้อ (桃花山 ท.ถอฮวยซัว)
แต่เดิมเขาเป็นทหารที่เมืองเชงจิว เมื่อตอนที่ซ่งเจียงถูกสั่งจำคุกโดยไร้เหตุผล ฮัวหยงได้เข้ามาที่บ้านของหลิวเกา (劉高 ท.เล่ากอ) เพื่อมาเอาตัวซ่งเจียงออกมาจากคุก หลิวเกาจึงไปแจ้งความเท็จแก่เจ้าเมืองมู่หยงเยี่ยนต๋า (慕容彥達 ท.โปวหยงงันตัด) ว่าฮัวหยงสมคบคิดกับโจร มู่หยงจึงสั่งให้หวงซิ่นไปจับตัวฮัวหยงและซ่งเจียง เมื่อหวงซิ่นมาถึงบ้านหลิวเกาก็ให้คนสนิทไปบอกฮัวหยงว่าเจ้าเมืองมีคำสั่งให้เรียกตัวมาไกล่เกลี่ย ฮัวหยงกับซ่งเจียงก็พากันไปบ้านของหลิวเกา เมื่อทั้งสองมาถึง หวงซิ่นก็ให้ทหารเข้าจับกุมตัวทั้งสอง แล้วพากันกลับเมืองเชงจิว แต่แล้วก็ถูกเยี่ยนชุนและนายโจรเขาชิงฟงอีก 2 คน ดักซุ่มโจมตี หวงซิ่นหนีไปได้ ส่วนหลิวเกาถูกฮัวหยงฆ่าตาย เมื่อเจ้าเมืองรู้ว่าหวงซิ่นเสียทีแก่พวกโจรก็สั่งให้ฉินหมิงตามไปสมทบ แต่ฉินหมิงก็ถูกซ่งเจียงจับตัวได้และยินยอมเข้าร่วมด้วย แต่ก่อนที่ฉินหมิงจะเข้าร่วมด้วยนั้น ได้ไปหาหวงซิ่นแล้วพูดความจริงให้ฟัง เมื่อหวงซิ่นได้รู้ความจริงจากฉินหมิงก็ตัดสินใจเข้าร่วมกับซ่งเจียง
หลังจากการประชุมใหญ่ของผู้กล้า 108 ดาวแห่งโชคชะตา เขาได้เป็นนายพลลาดตระเวนประจำกองทหารม้า และเป็นหนึ่งในผู้กล้าที่รอดตายมาได้ทุกสมรภูมิ ฮ่องเต้ได้แต่งตั้งให้เขาเป็นทหารเมืองเชงจิวตามเดิม
กานาฉ่าย

กานาฉ่าย  เป็นอาหารเครื่องเคียงของแต้จิ๋วที่มีมาแต่โบราณ สันนิษฐานว่าอาจมีถิ่นกำเนิดที่มณฑลเสฉวนของจีน มีสีดำและชุ่มไปด้วยน้ำมัน มีรสชาติกลมกล่อมที่เป็นเอกลักษณ์ ในประเทศไทยนิยมทานในหมู่คนไทยเชื้อสายจีน และในต่างประเทศ เช่น ชาวไต้หวันและคนเชื้อสายจีนทั่วโลก สามารถทานในช่วงเทศกาลกินเจและเก็บไว้รับประทานได้นาน นิยมนำมาทานคู่กับข้าวต้ม เพื่อเพิ่มรสชาติให้อร่อยยิ่งขึ้น บางครั้งนำมาผัดกับข้าวสวยหรือเนื้อหมูสับกิน ด้านสรรพคุณ กานาฉ่ายช่วยขับร้อนถอนพิษ แก้ร้อนใน ช่วยให้ชุ่มคอ 
กานาฉ่ายมีส่วนผสมของผักกาดปลีหรือผักเคลดองสับ ลูกสมอจีนดอง (ลูกกานาดอง) และเห็ดหอม อาจเติมกระเทียมสับทอด นำมาตุ๋นด้วยน้ำมันและเคี่ยวจนได้ที่ ขั้นตอนสำคัญในการเคี่ยวคือการควบคุมความร้อนและเทคนิคการทุบด้วยตะหลิว 
กานาฉ่ายไม่เพียงมีคุณค่าทางโภชนาการ แต่ยังมีคุณค่าด้านทางประวัติศาสตร์วัฒนธรรมอีกด้วย หลังจากเปิดซัวเถาเป็นเมืองท่าสำคัญ ชาวเฉาซ่านเดินทางข้ามมหาสมุทรออกไปทำงานและค้าขาย ได้นำกานาฉ่ายไปยังประเทศต่าง ๆ ในเอเชียตะวันออกเฉียงใต้ด้วย คนแต้จิ๋วในต่างประเทศเรียกกานาฉ่ายว่า "อาหารคิดถึงบ้าน" (思乡菜) ซึ่งทำให้ชาวแต้จิ๋วในต่างแดนมีวัฒนธรรมบ้านเกิดที่แข็งแกร่งขึ้น ในประเทศไทยหาซื้อได้ตามตลาดย่านคนจีน ทั้งแบบตักแบ่งและบรรจุในผลิตภัณฑ์หลากหลาย
โม่เซียงถงซิ่ว

โม่เซียงถงซิ่ว  เป็นนามปากกาของนักเขียนนวนิยายชาวจีน มีชื่อเสียงในการเขียนนิยาย แนววาย และเป็นหนึ่งในนักเขียนที่ประสบความสำเร็จที่สุดในบรรดานักเขียนแนวนี้ เธอโด่งดังจากผลงานชิ้นแรก ตัวร้ายอย่างข้า...จะหนีเอาตัวรอดยังไงดี และประสบความสำเร็จอย่างมากจากนิยายเรื่อง ปรมาจารย์ลัทธิมาร
ประวัติ.
เนื่องจากโม่เซียงถงซิ่วเป็นนักเขียนที่เก็บตัว จึงไม่มีประวัติเผยแพร่ออกมา โม่เซียงถงซิ่วเริ่มเขียนผลงานเรื่องแรก ตัวร้ายอย่างข้า...จะหนีเอาตัวรอดยังไงดี ขณะยังเป็นนักศึกษา ในเดือน กรกฎาคม ปี 2014 เผยแพร่ทางออนไลน์แพลตฟอร์ม Jinjiang Wenxuecheng (Chinese: 晋江文学城) ครั้งแรกวันที่ 21 กันยายน 2014 ผลงานของเธอเริ่มต้นจากการมีผู้อ่านไม่กี่คน จนกลายเป็นมีผู้อ่านมหาศาลมียอดคะแนนจากผู้อ่านมากกว่า 5 พันล้านวิว (ยอดเมื่อ ต.ค.62) ตัวร้ายอย่างข้า...จะหนีเอาตัวรอดยังไงดี ตีพิมพ์เป็นเล่มครั้งแรก โดย Pinsin Studio (平心出版) เมื่อวันที่ 25 กรกฎาคม 2017 มีทั้งหมด 3 เล่มจบ และตีพิมพ์ภาษาไทยโดย Sense Book Publishing โดยเล่ม 1 มีข้อความจาก โม่เซียงถงซิ่ว ถึงนักอ่านชาวไทยในโอกาสผลงานเรื่องแรกได้รับการตีพิมพ์ภาษาต่างประเทศด้วย ปัจจุบัน ตัวร้ายอย่างข้าฯ ถูกนำไปถัดแปลงเป็น หนังสือการ์ตูน การ์ตูนทีวี กำหนดออกฉายทาง Tencent Video ในจีน และ WeTV ในไทย ปลายปี 2019
ปี 2015 เธอเริ่มเขียนนวนิยายเรื่องที่สองซึ่งโด่งดังเป็นพลุแตกเรื่อง ปรมาจารย์ลัทธิมาร เผยแพร่ออนไลน์ทาง Jinjiang Wenxuecheng มียอดวิวถล่มทลายกว่า 1หมื่น5พันล้านวิว (ยอดเมื่อ ต.ค.62) และตีพิมพ์เป็นรูปเล่มโดยสำนักพิมพ์ Pinsin Studio (Chinese: 平心工作室) ในปี ค.ศ. 2016 เป็นภาษาจีนอักษรตัวเต็ม ในประเทศจีน และตีพิมพ์โดย Sichuan Literature and Art Publishing House (Chinese: 四川文艺出版社) ในปี ค.ศ. 2018 เป็นภาษาจีนอักษรตัวย่อ ในไต้หวัน ถูกนำไปดัดแปลงเป็น หนังสือการ์ตูน การ์ตูนทีวี เรดิโอดราม่า และ ละครโทรทัศน์ออนไลน์ ซึ่งประสบความสำเร็จอย่างสูงทุกผลงาน นอกจากนี้ถูกนำตีพิมพ์ฉบับแปลเป็นภาษาอื่น ได้แก่ เวียดนาม ไทย และ เกาหลี
ปี 2017 ผลงานลำดับที่ 3 เรื่อง สวรรค์ประทานพร เผยแพร่ออนไลน์ทาง Jinjiang Wenxuecheng เช่นเดียวกัน และอวสานลงใน 2018 ถล่มยอดวิวมากที่สุดในบรรดาผลงานที่ผ่านมาไปถึง 2หมื่น9พันล้านวิว (ยอดเมื่อ ต.ค.62) ขณะนี้โม่เซียงถงซิ่วกำลังอยู่ในระหว่างแก้ไขต้นฉบับเพื่อตีพิมพ์ฉบับรูปเล่มในประเทศจีน และกำลังจะถูกนำไปดัดแปลงเป็น หนังสือการ์ตูน ในส่วนของประเทศไทยได้มีการประกาศลิขสิทธิ์ฉบับนิยายแล้วโดย Sense Book Publishing
มัจจุราชฝึกหัด

มัจจุราชฝึกหัด เป็นละครโทรทัศน์ไทยประเภทซิทคอม จากบทประพันธ์ของปีย์วรา ผลิตโดย บริษัท ปรากฏการณ์ดี จำกัด กำกับการแสดงโดย เอกชัย เกียรติคีรีรัตน์ นำแสดงโดย เกียรติภูมิ บันลือชัยฤทธิ์, กิตติยา จิตรภักดี, ณัฐพล ไรยวงศ์, ชาลีน่า ไบเลย์, เกษรา วัฒนสังข์ ออกอากาศทุกวันเสาร์-อาทิตย์ เวลา 09.00 น. - 10.00 น.ทางช่อง 7 เอชดี เริ่มตอนแรกวันอาทิตย์ที่ 18 สิงหาคม พ.ศ. 2562 ถึง วันเสาร์ที่ 19 ตุลาคม พ.ศ. 2562 จำนวน 18 ตอน
ระเบียงกรตารปุระ

ระเบียงกรตารปุระ  เป็นระเบียงพรมแดนบนพรมแดนระหว่างประเทศอินเดียและประเทศปากีสถาน เพื่อเชื่อมต่อศาสนสถานของซิกข์ เดรา บาบา นานัก สาหิบในรัฐปัญจาบของอินเดีย กับ คุรุทวาราทรพารสาหิบ กรตารปุระในแคว้นปัญจาบของปากีสถานเข้าด้วยกัน ระเบียงนี้มีเป้าหมายให้ศาสนิกชนซิกข์จากฝั่งอินเดียสามารถเดินทางไปทรพารสาหิบ กรตารปุระ ซึ่งเป็นสถานที่แสวงบุญสำคัญแห่งหนึ่งของศาสนาซิกข์ ตั้งอยู่ 4.7 กิโลเมตรจากพรมแดนปากีสถาน-อินเดีย โดยไม่ต้องใช้วีซ่า
มีการวางศิลาฤกษ์ของกรตารปุระในฝั่งอินเดียขึ้นในวันที่ 26 พฤศจิกายน 2018 ตามด้วยในฝั่งปากีสถานในอีกสองวันถัดมา ระเบียงนี้วางแผนไว้ว่าจะสร้างให้เสร็จก่อนการครบรอบ 550 ปีชาตกาลของคุรุนานักเทพ ในเดือนพฤศจิกายน 2019
อิมราน ข่าน นายกรัฐมนตรีแห่งปากีสถานเปรียบเปรยการตัดสินใจสร้างระเบียงนี้กับการล่มสลายของกำแพงเบอร์ลิน ด้วยว่าโครงการนี้จะช่วยลดความตึงเครียดระหว่างปากีสถานและอินเดียลงได้ อย่างไรก็ตาม ประธานกองทัพอินเดีย พิปิน รวัต ระบุว่าโครงการนี้ควรมองในลักษณะโดดเดี่ยว และไม่ได้เกี่ยวกับอะไรเลย นอกจากนี้ยังเสริมส่าเป็นการตัดสินใจที่เกิดผลฝ่ายเดียว (unilateralism)
ก่อนหน้าการสร้างระเบียงนี้ ผู้แสวงบุญต้องเดินทางโดยรถบัสโดยสารไปยังลาฮอร์ และจึงจ่อรถเข้าไปยังกรตารปุระ รวมระยะทาง 125 กิโลเมตร ทั้ง ๆ ที่ผู้คนสามารถเห็นอาคารของคุรุทวาราทรพารสาหิบ กรตารปุระ ในปากีสถาน ได้จากฝั่งพรมแดนของอินเดีย ในปัจจุบันมีเพียงจุดชมวิวยกระดับในฝั่งอินเดีย ริมพรมแดน ที่ผู้คนสามารถมองผ่านกล้องส่องทางไกลเพื่อชมความศักดิ์สิทธิ์ของทรพารสาหิบ กรตารปุระ ได้
อุสาห์ ชัยนาม

พลอากาศโท อุสาห์ ชัยนาม อดีตรัฐมนตรีช่วยว่าการกระทรวงกลาโหม ในรัฐบาลหม่อมราชวงศ์เสนีย์ ปราโมช อดีตผู้บัญชาการโรงเรียนนายเรืออากาศ และเป็นอดีตรองเลขาธิการพรรคชาติประชาธิปไตย
ประวัติ.
พลอากาศโท อุสาห์ ชัยนาม เป็นบุตรของนายเกลื่อน ชัยนาม (พระยาอุภัยพิพากษา) อดีตผู้พิพากษาศาลมณฑลอยุธยา และเป็นน้องร่วมบิดากับศาสตราจารย์ดิเรก ชัยนาม และพันตำรวจเอก นิรันดร ชัยนาม อดีตผู้ว่าราชการจังหวัดเชียงใหม่ และเป็นพี่ชายร่วมบิดาของศาสตราจารย์ไพโรจน์ ชัยนาม อดีตปลัดกระทรวงการต่างประเทศ เขาเข้าเรียนชั้นมัธยมที่โรงเรียนวัดสุทธิวราราม ต่อมาย้ายมาเรียนต่อที่โรงเรียนสวนกุหลาบวิทยาลัย
การทำงาน.
พลอากาศโท อุสาห์ ชัยนาม รับราชการเป็นนักบินในสังกัดกองทัพอากาศไทย เป็นอดีตผู้บัญชาการโรงเรียนนายเรืออากาศ ต่อมาได้รับแต่งตั้งเป็นรัฐมนตรีช่วยว่าการกระทรวงกลาโหม ในรัฐบาลของหม่อมราวงศ์เสนีย์ ปราโมช แต่หลังการอภิปรายในการแถลงนโยบายของรัฐบาล มีการลงมติ ปรากฏว่าเสียงที่ไว้วางใจรัฐบาลมีอยู่ 111 เสียง แต่มีเสียงไม่ไว้วางใจ 152 เสียง จึงต้องพ้นจากตำแหน่งไป โดยยังไม่ได้เริ่มปฏิบัติหน้าที่
อุสาห์ ชัยนาม เคยเป็นกรรมการบริหารพรรค ธรรมสังคม ในปี พ.ศ. 2517 และรองเลขาธิการพรรคชาติประชาธิปไตย เมื่อปี พ.ศ. 2526